รัฐบาลไทย-ข่าวทำเนียบรัฐบาล-วราวุธ เจาะลึกรายกรม! ตรวจเยี่ยมพร้อมมอบนโยบายกรมส่งเสริมคุณภาพสิ่งแวดล้อม
วันศุกร์ที่ 17 มกราคม 2563
วราวุธ เจาะลึกรายกรม! ตรวจเยี่ยมพร้อมมอบนโยบายกรมส่งเสริมคุณภาพสิ่งแวดล้อม
รัฐมนตรีว่าการกระทรวงทรัพยากรธรรมชาติและสิ่งแวดล้อม รับฟังสรุปผลการดําเนินงานของกรมส่งเสริมคุณภาพสิ่งแวดล้อม พร้อมมอบนโยบาย แนวทางการดําเนินงาน และเปิดโอกาสรับฟังแลกเปลี่ยนความคิดเห็นแก่ผู้บริหาร ข้าราชการ เจ้าหน้าที่ กรมส่งเสริมคุณภาพสิ่งแวดล้อม และเด
วราวุธ เจาะลึกรายกรม!ตรวจเยี่ยมพร้อมมอบนโยบายกรมส่งเสริมคุณภาพสิ่งแวดล้อม
รัฐมนตรีว่าการกระทรวงทรัพยากรธรรมชาติและสิ่งแวดล้อม รับฟังสรุปผลการดําเนินงานของกรมส่งเสริมคุณภาพสิ่งแวดล้อม พร้อมมอบนโยบาย แนวทางการดําเนินงาน และเปิดโอกาสรับฟังแลกเปลี่ยนความคิดเห็นแก่ผู้บริหาร ข้าราชการ เจ้าหน้าที่ กรมส่งเสริมคุณภาพสิ่งแวดล้อม และเดินตรวจเยี่ยมให้กําลังใจเจ้าหน้าที่ภายในตึก
วันนี้ (17 มกราคม 2563) เวลา 14.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมตรวจเยี่ยมและมอบนโยบายการปฏิบัติราชการกรมส่งเสริมคุณภาพสิ่งแวดล้อม โดยมี นายนพดล พลเสน ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เข้าร่วมรับฟังบรรยายสรุปการดําเนินงานของกรมส่งเสริมคุณภาพสิ่งแวดล้อม
ในการนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบนโยบายการปฏิบัติราชการแก่กรมส่งเสริมคุณภาพสิ่งแวดล้อม โดยเน้นเรื่อง
1) การประชาสัมพันธ์ การสร้างการรับรู้ การสื่อสารไปถึงประชาชน เป็นหัวใจสําคัญของการดําเนินงานของกรมส่งเสริมคุณภาพสิ่งแวดล้อม ขอให้ความสําคัญกับการประชาสัมพันธ์ การสื่อสารในวันนี้ เป้าหมายจะต้องดึงกลุ่มเยาวชนให้มีความสนใจเข้ามาอยู่ในกระแสและติดตามข่าวสารของกระทรวงทรัพยากรธรรมชาติและสิ่งแวดล้อม วิธีการจะต้องมีความน่าสนใจและทันสมัย เข้าใจง่าย เพิ่มช่องทางใหม่ๆ ที่เยาวชนส่วนใหญ่ใช้สื่อสารกัน
2) การดําเนินงานจะต้องมีการบูรณาการกันภายในหน่วยงาน ระหว่างสํานัก กอง ต่างๆ ผู้บริหารจะต้องตระหนักและให้ความสําคัญในการบูรณาการการดําเนินงาน ต้องรู้การบริหารงานของฝ่ายต่างๆ
3) การใช้งบประมาณขอให้เร่งใช้งบประมาณให้เกิดความคุ้มค่าและเกิดประโยชน์สูงสุด และเพื่อให้เกิดการผลักดันเศรษฐกิจให้ดีขึ้น และเตรียมการสําหรับงบประมาณ ในปี พ.ศ. 2564 ด้วย
4) ตระหนักถึงเรื่องกฎหมาย บทบาท อํานาจหน้าที่ของกรมส่งเสริมคุณภาพและสิ่งแวดล้อม เรื่องใดที่ควรผลักดัน ขอให้เสนอ
5) ให้ความสําคัญกับโครงการพระราชดําริต่างๆ ของพระบาทสมเด็จพระเจ้าอยู่หัว และพระบรมวงศานุวงศ์ทุกพระองค์ เพราะทุกโครงการมีวัตถุประสงค์เพื่อประโยชน์สุขของประชาชนชาวไทย
นอกจากนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวชื่นชมกรมส่งเสริมคุณภาพสิ่งแวดล้อมในเรื่องการดําเนินงาน Every Day Say No to Plastic Bags ที่ทําให้เกิดเป็นรูปธรรมขึ้นมาและได้รับการตอบรับจากประชาชนเป็นอย่างดี โอกาสนี้ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ได้กล่าวเสริมว่า ขอให้กรมส่งเสริมคุณภาพสิ่งแวดล้อมจัดทําปฏิทินการทํางานทุกๆ เดือน ให้รัฐมนตรีว่าการกระทรวงทรัพยากรธรรมชาติและสิ่งแวดล้อมรับทราบ การดําเนินงานเรื่องสีเขียวต่างๆ เรื่องคน เรื่องรถ มอเตอร์ไซค์ ขอให้พิจารณาดําเนินงานให้เป็นเรื่องสีเขียว รวมถึงการจัดเก็บและการสํารองข้อมูลเป็นสิ่งสําคัญ ขอให้กรมส่งเสริมคุณภาพสิ่งแวดล้อม เป็น Data Center ข้อมูลของกระทรวงทรัพยากรธรรมชาติและสิ่งแวดล้อม และขอให้เน้นเรื่องกระบวนการสร้างการรับรู้เป็นสิ่งสําคัญ